procesaur/Wiki.mk huggingface dataset:
Порцелан

Порцелан е вид на полупроѕирна керамика, која се обработува на повисоки температури (1200° C до 1400° C) во споредба со обичната грнчарија. Таа е со бела боја и полупроѕирен изглед. Претежно се украсува и со цртежи, па така добива поубав изглед.
Од порцелан се изработуваат различни украсни предмети но и кујнски садови. Многу е познат кинескиот порцелан, кои се изработуваат од мазна паста на основа на глина каолин и фелтспар (''petuntse''). На тој начин структурата дополнително се стврднува, бидејќи се пополнуваат сите микроскопски дупки.
Центарот на производство на порцелан бил Јингдзен во провинцијата Ђијангсји. Кинескиот порцелан бил — покрај свилата — еден од главните извозници на артикли, па Хан Кинезите вешто ја криеле постапката за нивна изработка. Дури 1708 година на Европејците им тргнало од рака да ја откријат постапката, а после тоа порцеланот почнал да се изработува и на Европскиот континент.
Разлика помеѓу порцеланот и обичната керамика е лесно воочлива. Ако да кажеме ни падне шолја од кафе на под, веројатноста дека ќе се скрши ќе биде помала доколку шолјта е од порцелан за разлика од онаа направена од обична керамика.
1 Порцеланот како мотив во уметноста и во популарната култура
* „Порцелан“ (''Porcelain'') - песна на американскиот музичар Моби (''Moby'').
2 Познати марки на порцелан
Некои од познатите марки порцелан се:
*''Herendy'' (Унгарија),
*''Hollóházi'' (Унгарија),
*''Zsolnay'' (Унгарија),
*''Meissen'' (Германија),
*''Rosenthal'' (Германија) и др.
3 Поврзано
* Патот на свилата
* Керамика
* Грнчарија
Кремен

Кремен — криптокристален седимент во облик на минеарален кварц. Доаѓа од фрагменти или слоеви во седиментни ѕидови како што се креда и варовник. Во фрагментите, кварцот е претежно темносив, зелено, бело, или кафеана боја и поседуват стакласти или восочни сјај.
1 Употреба
Во минатото многу се користел за изработка на камени алатки, како и за потпалување оган. Исто така, беше користен како абразив за абразивна хартија
Боб на Зимските олимписки игри 2018

Боб санкањето на Зимската Олимпијада 2018 ќе се одржи на лизгачкиот центар Алпенсија во близина на Пјонгчанг, Јужна Кореја. настаните ќе се одржуваат во периодот помеѓу 18 и 25 февруари 2018. Ќе се одржат вкупно три настани за натпреварување во боб санкање.
Нигерија за првпат има квалификуван женски тим за Зимските олимписки Игри за во дисциплината боб санкање двосед за жени. Тимот ќе биде првиот претставник на Нигерија на Зимските олимписки Игри воопшто досега.
Лизгачки центар Алпенсија

Лизгачкиот центар Алпенсија (на корејски: 알펜시아 슬라이딩 센터) е патека за санкање, боб санкање и скелетон која се наоѓа во зимското одморалиште и скијачки центар Алпенсија во Јужна Кореја, кој се наоѓа во областа на Пјонгчанг. Овој простор ќе биде домаќин на натпреварите во санкање, боб санкање и скелетот за 2018 Зимските олимписки Игри.
Капацитетот на гледалиштето на објектот е 7,000 (од кои 1.000 седишта и 6,000 на стоење). Патеката е долга 2,018 метри, со цел да се одбележи годината на одржување на Олимписките игри. Неговата ширина изнесува 1.40 метри.
Лизгачкиот центар Алпенсија бил домаќин на натпревари од Светското Првенство во 2017 како тест настани за олимписките игри.
Фердинанд Врангел

Фердинанд (Фјодор) Петрович Врангел (|Фердина́нд Петрович Врангель; Псков, 9 јануари 1797 — Дорпат, 6 јуни 1870) бил барон, руски морепловец, поларен истражувач, адмирал, почесен член на Руската академија на науките во Санкт Петербург во (1855) и еден од основачите на Руското географско друштво.
1 Потекло
Фердинанд Врангел потекнува од германско благородно семејство од балтичката област. Тој бил син на артилериски мајор Петар Лудвиг Врангел (1760-1807) и неговата сопруга Доротеја Маргарит Барбара фон Фрајман (1768-1806). Неговиот дедо се доселил од Данска и бил коморник на дворот на Петар III и Катерина II, но паднал во немилост и побегнал од земјата.
Тој учествувал на патот околу светот со бродот "Камчатка" 1817 - 1819, кој го предводел Василиј Головњин. Од 1820 до 1824 го истражува северниот крајбрежен појас на источниот Сибир, а од 1825 до 1827 води уште една руска експедиција околу светот.
Од 1829 до 1835 бил гувернер на рускиот дел на Алјаска, а потоа министер за морнарица. Кога царската влада 1867 ја продала Алјаска на САД, силно протестираа.
По него го добил името Врангеловиот остров.
Главен труд: „Патување по северните брегови на Сибир и по Леденото море 1820—1825“ (1841)
Воена извидница

Воена извидница — поранешен екипен зимски спорт, во кој спортистите се натпреварувале во скијачко трчање, скијачко планинарење и стрелаштво. Обично било одржувано помеѓу држави или воени единици.
Натпреварувањето се состоело од 25 километри скијачко трчање (15 км за жени) и стрелаштво. Големината на извидницата била четири членови. Вкупното искачување требало да биде од 500 до 1.200 метри (300 до 700 метри за жени). Правилата биле многу слично на современиот биатлон. Традиционално, извидницата била составена од еден офицер, еден подофицер и двајца војници. Офицерот носел пиштол наместо пушка и не учествувал во пукањето. Вкупната тежина на ранците на подофицерот и војниците требало да биде најмалку 24 килограми. Подоцна, натпреварувачите не носеле ранци и пушкие биле слична верзија на оние во биатлон. Предводникот на извидницата немал никакво оружје.
Воената извидница била дел од Меѓународниот совет за воени спортови (''Conseil International du Sport Militaire''), како и од скијачките првенства во 1929 година. Била дел од официјалната програма на Зимските олимписки игри во Шамони 1924, и на три игри како демонстративен спорт (1928, 1936 и 1948).
1 Наследник
Биатлонот се развил од воената извидница.
Дарио Ивановски

Дарио Ивановски (р. ) — македонски атлетичар кој се натпреварува на трки на средни и долги патеки.
Во 2017 година тој победил на полумаратонската трка на Белградскиот маратон со време од 1:10:01 и на полумаратонската трка на Скопскиот маратон со време од 1:11:26.
На 17 февруари 2018 година, Ивановски го освоил 4. место на Балканското првенство во сала одржано во Истанбул, Турција, на трката на 3.000 метри, поставувајќи нов државен рекорд со време од 8:14.44.
Тој победил на Скопскиот маратон 2021, и успеал да го собори државниот рекорд на Трпе Мартиновски поставен во 2000 година.
1 Лични рекорди
Дисциплина, Резултат, Место, Датум
На отворено, 800 метри, 1:54.36, Питешт, Романија, 26 јуни 2016
1.500 метри, 3:47.13, Тарагона, Шпанија, 29 јуни 2018
3.000 метри, 8:06.66, Лимасол, Кипар, 20 јуни 2021
5.000 метри, 13:54.58, Оран, Алжир, 3 јули 2022
10.000 метри, 30:04.66, Скопје, Македонија, 22 мај 2021
Полумаратон, 1:04:54, Тирана, Албанија, 10 април 2022
Маратон, 2:08:26, Севиља, Шпанија, 18 февруари 2024
Во Сала
1.500 метри, 3:44.98, Белград, Србија, 31 јануари 2021
3.000 метри, 7:58.48, Истанбул, Турција, 5 март 2022
4Q166

4Q166 (или 4QpHos<sup>a</sup>; Коментари на Осија; Pesher Hoshe`a), познат и како Свиток со коментари на Осија, е еден од Свитоците од Мртвото Море најден во пештерата 4 кај Кумран на западниот брег. Пергаментот на кој е напишан 4Q166, со големина 17.5 cm на 16.8 cm, се проценува дека е од првиот век п.н.е. Овој ракопис е поголем од двата неповрзани фрагменти на коментари на Осија најдени во пештерата 4. Текстот, ко је идентичен на коментарите на Псалмите, се од рустикален, полуформален тип од времето на Иродската династија.
1 Содржина
Текстот содржи коментари на библиски стихови од Книга на пророкот Осија. Стиховите кои тука се дадени The verse presented here се однесуваат на врската меѓу Господ, сопругот на Израел и неверната жена. Во коментарите, неверните биле одведени настрана од „мажот на лагите“. Документот се тврди дека неволјата која ги погаѓа оние што згрешиле е глад. Иако овде зборот „глад“ може да е метафора, сепак може да се однесува на вистинска суша што се случила во тоа време.
2 Објавување
Свитокот со коментарите на Осија за првпат е објавен од Џ. Алегро во петтиот том од серијалот „Откритијата во Јудејската пустина“.
Во 1979 година, М. Хорган објавил дело со сите коментари, каде вклучил фрагменти од коментарите на Осија.
Календарски народни песни

Календарски народни песни — обредни лирски народни песни, поврзани со одредени празници од годишниот календар. Најбројни се песните што ги придружуваат обредите со зимските и пролетните празнувања.
1 Видови
Најмногу впечаток оставаат коледарските, божиќните, и василичарските песни, но сепак со својата бројност и мотивска разновидност највпечатливи се водичарските, лазарските и ѓурѓовденските песни. Водичарските и лазарските песни го величаат поединецот и семејството, а ги исполнуваат групи жени. По еден востановен ред, за секој член од семејството се пее посебна песна, зависно од неговата возраст. Ѓурѓовденските песни пак, се пеат при берењето на билките или при лулањето на лулашки и го опеваат разбудувањето на природата по долгиот зимски сон, како и интимните чувства на младите. Велигденските песни на повеќе начини го опеваат воскреснувањето на Исус Христос, а во нив се пее и за разни светители од христијанската вера: свети Никола, свети Илија, света Недела, света Петка и др. И додека едни песни се исполнуваат со скандирање, како што се коледарските, василичарските и сл., други имаат и развиена мелодија и високи естетски вредности од аспект на развиена поетика, како што се споменатите водичарски, лазарски и ѓурѓовденски песни. Во сите нив очигледни се повеќе слоеви на народната култура, контаминацијата на христијанските со постари пагански претстави, како и низа елементи од старата словенска митологија. Порано овие песни повеќе биле сврзани со обредот, а помалку се водело сметка за естетската вредност на песната, но со време таа постепено се зголемувала за сметка на самиот обред.
2 Примери
;Василичарската песна од тетовското село Радиовце
Трака, трака Василица
дај ми бабо сланиница,
да наранам дечињата,
да им пукнат мешињата...
оооооојјјј суроооооооо
догодина повесело
;Ларарска песна од Струшко
А неесто, добро мило, Лазаре!
Шчо ти уста подгорела,
како љушпа ореоа?
Шчо ти лице подбелело,
како платно бамбаќерно?
Али свекор те карало,
аљ свекрва те карала,
али твои мили стопан?
;Водичарска песна од Охридско
Домаќине Стамјанине,
дали пиеш, или спиеш,
ако пиеш весели се,
ако спиеш разбуди се.
Долетало лепо пиле,
на рамена на Стамена,
тогај велит домаќинот:
- Ај подајте лак и стрела,
да застрела ова пиле.
Одговори лепо пиле:
- Не сум пиле за стрелање,
тук сум пиле аберџија,
абер носам од далеку,
ти си имаш мила сина,
царот има мила ќерка,
двајца да се сосватите.
Рафаел Сабатини

Рафаел Сабатини (Јези, 29 април 1875 — Аделбоден, 13 февруари 1950) бил англо-италијански писател, најпознат како автор на авантуристички романи, од кои многу се прилагодени во престижните холивудски филмови.
1 Животопис
Роден е во Јези, во семејство на италијански оперски пејач и англиска оперска пејачка Во текот на детството живеел во голем број на држави, од Португалијадо Швајцарија, додека не се населил кај дедо му во Англија. Дотогаш, тој совршено владеел шест јазици, а подоцна тврдел дека англискиот јазик е јазик на кој се напишани сите најдобри приказни.
По краток обид за бизнис кариера, како млад човек, тој се посветил на пишувањето, почнувајќи со раскази во 1890 година, а подоцна и со романи. Меѓутоа, требало речиси една четвртина од век пред да постигне комерцијален успех со своите авантуристички романи од 1920-тите. Во меѓувреме се оженил за Рут Год Диксон, ќерка на богат ливерпулски трговец. Во 1927 година неговиот син Рафаел-Анѓело загинал во сообраќајна несреќа. Од сопругата се развела во 1931 година, а четири години подоцна во 1935 година се оженил повторно за Кристин Род, сестра на својата поранешна сопруга.
Хокеј на мраз на Зимските олимписки игри 2018

Хокеј на мраз на Зимските олимписки игри 2018 се одржил во Канин, Јужна Кореја помеѓу 14 и 25 февруари 2018 година. Дванаесет земји биле квалификувани за турнирот; осум од нив автоматски врз основа на нивното рангирање од страна на Меѓународната хокеј федерација на мраз, Јужна Кореја, како домаќини, додека другите три други биле дел од квалификацискиот турнир.
Пјер Волтје

Пјер Волтје е француски сноубордер, специјалист за дисциплината Сноуборд крос.
Тој е двократен олимписки шампион во дисциплината Сноуборд крос победувајќи на Олимпијадите во Сочи 2014 и Пјонгчанг 2018. Покрај тоа тој еднаш бил и Светски шампион во Сноубординг во Сиера Невада во 2017 година.
Луч

„Луч“ (|Луч, во превод ''Луч'' т.е Светлина) — месечно списание за културни, економски и социјални прашања. Сопственик бил Ѓорѓи Киселинов, одговорни уредници тој и др. Борис Арсов , а било печатено во скопската печатница „Немања“. Во него соработувале Благој Благоев, Димитар Ѓузелов, Антон Панов, Радослав Петковски, Цеко Стефанов, д-р Т. А. Робе, Глигор Ставридис и др. Подоцна била извршена сопственичка трансформација на списанието во акционерско друштво на 28 лица (1 мај 1938 година). Излегувањето било забрането од јавниот обвинител.
1 Членови-партнери на предпријатието „Луч“
Број, Име, Од, Професија
1, д-р Теодосиј Робев, Битола, стопанственик, потомок на фамилијата Робеви
2, д-р Борис Арсов, Крива Паланка, правник
3, проф. Ѓорѓи Киселинов, Ресен, филолог, главен двигател на редакцијата
4, д-р Александар Георгиев, Кратово, лекар
5, Христо Попсимов, Охрид, поет, правник, внук на Григор Прличев
6, д-р Иван Анастасов, Кавадарци, лекар, син на Григор Анастасов
7, д-р Петар Здравев, Тетово, лекар, член на Академското друштво „Македонија“ од Женева
8, д-р Тодор Хаџимитков, Скопје, ветеринар
9, д-р Георги Донов, Ресен, хемичар
10, д-р Тодор Мировски, Штип, економист
11, Спиро Китинчев, Скопје, виден политичар
12, инж. Кирил Жерновски, Дебарско
13, инж. Атанас Атанасов, Куманово
14, инж. Димитар Караџов, Штип, градоначалник
15, Тома Кленков, Струга, аптекар во Свети Николе
16, Тома (Томче) Попцветанов Кочков, Скопје, бивш учител,
17, поп Стоилко Давидов, Кратово, свештеник во Скопје
18, Милче Стојанов, Скопје, аптекар
19, Антон Панов, Дојран, автор на драмата „Печалбари“
20, Филип Каваев, Струга, учител, автор на патриотски разкази
21, Атанас Чорбев, Велес, пратеник
22, Сане Санев, Скопје, трговец
23, Тихомир Здравев, Скопје, трговец
24, Методиј Минчев, Скопје, чиновник
25, Коце Ванов, Велес, стопанственик,
26, Сотир Тренчев, Ресен, правник, адвокат во Битола
27, Цеко Стефанов Попиванов, Скопје, потекло од Кочани, новинар со леви убедувања
28, Методи Андонов Ченто, Прилеп, трговец винар
29, Трајко Рибарев, Скопје, трговец, потомок на родот Рибреви, член на Македонската младинска тајна револуционерна организација (ММТРО)
30, Павле Гичев, Велес, саатџија во Скопје, член на ММТРО
31, Андреј Алексов Михајлов, Скопје, трговец, виден член на ММТРО
32, Михо Михајлов, Скопје, трговец, член на ММТРО
33, Никифор (Форе) Талаганов, Скопје, трговец, член на ММТРО
34, Зафир Џиков, Скопје, трговец
35, Георги Симонов, Велес, месар
36, Васил (Васе) Димитров (Димчев) Пупков, Скопје, книжар и сопственик на печатница
37, д-р Милош Јаковлевиќ, Галичник, лекар, чиновник во Бановината
38, Аца Цветкович, Битола, началник на одделение во Бановината
39, Јосиф Михајловиќ, Тресонче, инженер, бивш градоначалник на Скопје
40, Љуба Марковиќ, Дримкол, критичен кон режимот
Арета Френклин

Арета Френклин (|Aretha Franklin; - ) — соул пејачка. Ќерка е на баптистички свештеник. Од раната младост во пеење ја подучувале ѕвездите на госпелот, како што се Махалија Џексон и Клара Ворд. Врв на кариерата и бил кон крајот на 60-те години на 20 век. Песните како „Respect“ и „Chain Of Fools“брзо станаа класика. И покрај личните проблеми, во 1968 година го снимила албумот „Lady Soul“ кој се продал во милион примероци. Кон крајот на 70-те нејзината кариера почнала да стагнира, но нејзината улога во филмот „Браќа Блуз“ и ја враќа старата слава. Во 80-те години ги сними хитовите како „Freeway Of Love“ и „Who's Zooming Who“, а пееше и во дует со Џорџ Мајкл и групата Eurythmics.. Прекар и е "Кралица на соулот", а според некои извори, нејзиниот глас има распон од четири октави. Англиската пејачка Џош Стоун многумина ја сметаат за нејзина наследничка..
1 Албуми
* 1956: Songs of Faith
* 1961: Aretha
* 1962: The Electrifying Aretha Franklin
* 1962: The Tender, the Moving, the Swinging Aretha Franklin
* 1963: Laughing on the Outside
* 1964: Unforgettable: A Tribute to Dinah Washington
* 1964: Runnin' Out of Fools
* 1965: Yeah!!!
* 1966: Soul Sister
* 1967: Take It Like You Give It
* 1967: I Never Loved a Man the Way I Love You
* 1967: Aretha Arrives
* 1968: Lady Soul
* 1968: Aretha Now
* 1969: Soul '69
* 1970: This Girl's in Love with You
* 1970: Spirit in the Dark
* 1972: Young, Gifted and Black
* 1973: Hey Now Hey (The Other Side of the Sky)
* 1974: Let Me in Your Life
* 1974: With Everything I Feel in Me
* 1975: You
* 1976: Sparkle
* 1977: Sweet Passion
* 1978: Almighty Fire
* 1979: La Diva
* 1980: Aretha
* 1981: Love All the Hurt Away
* 1982: Jump to It
* 1983: Get It Right
* 1985: Who's Zoomin' Who?
* 1986: Aretha
* 1989: Through the Storm
* 1991: What You See Is What You Sweat
* 1994: Greatest Hits: 1980–1994
* 1998: A Rose Is Still a Rose
* 2003: So Damn Happy
* 2008: This Christmas, Aretha
* 2011: Aretha: A Woman Falling Out of Love
Хинолонски антибиотик

Хинолонските антибиотици претставуваат голема група на бактерициди со широк спектар на дејство кои имаат бициклична структура, 4-хинолон. Се користат во хуманата и ветеринарната медицина за третман на бактериски инфекции.
Скоро сите хинолонски антибиотици кои се користат се флуорохинолони, кои содрат атом на флуор во нивната структура и се ефикасни против Грам-негативни и Грам-позитивни бактерии. Еден пример за ваков лек е ципрофлоксацин, кој претставува еден од најкористените антибиотици во светот.
Никола Јокиќ

Никола Јокиќ (српски:Никола Јокић, роден во на ) — српски професионален кошаркарски играч кој настапува за тимот на Денвер Нагетс во Националната кошаркарска асоцијација (НБА). Тој, исто така, ја претставува српската национална кошаркарска репрезентација на меѓународно ниво. Со висина од 2,13 , тој игра на позицијата центар и крилен центар. Бил избран како 41-ви пик на драфтот од страна на Денвер Нагетс во 2014 година.
Звонимир Лепетиќ

Звонимир „Звонко“ Лепетиќ (Беране, - Загреб, ) ― хрватски театарски, филмски и телевизиски глумец.
1 Животопис
Звонимир Лепетиќ, еден од најистакнатите глумци на хрватскиот и југословенскиот филм. Има снимени повеќе од седумдесет филмови и телевизиски серии, а доби бројни значајни признанија и награди. Неговата театарска кариера започна во Задарскиот театар (денес Хрватската театарска куќа Задар). Брат е на глумецот Јоже Лепетиќ. Во новември 2005 година се пласирал на осмото место на списокот „Најдобри хрватски глумци на сите времиња“ што ја составило хрватското филмско списание „Холивуд“.
2 Филмографија
* Глув барут (1990)
* Belle Epoque (1990./2007.)
* Крива (1989) ТВ
* Човек кој знаеше каде север и каде југ (1989) ТВ
* Лео и Бригита (1989) ТВ
* Браќа по мајка (1988)
* Тајната на манастирската ракија (1988)
* Вечерни ѕвона (1988) ТВ
* Азра (1988)
* Маруда или смрт (1987)
* Работен живот (1987)
* Мисија на мајор Атертон (1986) ТВ - Четнички војвода Спасоје Дакиќ
* Балкански шпион (1984)
* Окупација во 26 слики (1978)
* Луди денови (1977)
* Полна пареа (1978)
* Капелски Кресови (1975-1976) ТВ серија
Буден живот

''Буден живот'' е американски анимиран играно-документарен филм од 2001 година, во режија на Ричард Линклејтер. Филмот истражува широк спектар на филозофски прашања, вклучувајќи ја и природата на реалноста, соништа, свест, смислата на животот, слободната волја, и егзистенцијализамот. ''Буден живот'' го следи животот на еден млад човек кој талка низ серија случки помеѓу сонот и јавето и каде се среќава со низа на луѓе кои се вклучат во остроумни филозофски дискусии.
Дестилација

Дестилација е метод на одделување на течните смеси на хемиски соединенија со физичкиот процес на испарување, а потоа кондензирање на состојките на смесата. Се користи за да прочисти едно или повеќе соединенија кои се во смесата. Од техничка страна на гледање, постојат два типа на дестилација: едноставна дестилација (мешавината се состои од само два елементи што сакате да ги одделите) и фракциона дестилација (кога мешавина се состои од неколку фракции, кои треба да се одделат). Производот на дестилацијата се нарекува дестилат.
За дестилацијата да биде успешна, составот на пареата мора да се разликува од составот на течностте. Основниот услов е разликата (што повисока, толку подобро) точката на вриење на хемиските соединенија кои биле разделени. Сепак, постојат мешавини чии состојки не може да ги одделите. Дури и кога постои разлика во точката на вриење, составот на пареа станува еднаков на составот на смесата. Таквите мешавини ги нарекуваме азеотропски мешавини, еден од попознатите примери е мешавината од 96% алкохол и 4% вода.
Дестилација има широка примена во индустријата, особено во рафинериите за нафта и други хемиски индустрии.
Спротивниот процес од дестилација, кој може да го има истиот ефект (разделување на мешавини) е замрзнување на мешавина.
Деца бегалци

Деца бегалци (|παιδομαζώματος) — поим со кој во Македонија се нарекуваат од 28 000 до 32 000 деца на возраст помеѓу 2 и 14 години, кои на двапати во март и мај 1948 година за време на Граѓанската војна во Грција организирано се евакуирани од Демократската армија на Грција (ДАГ) надвор од границите на Грција.
Со спогодбата помеѓу Привремената демократска влада на Грција и источноевропските земји (март–април 1948) биле евакуирани над 30.000 македонски деца, од кои во Југославија 11.000, Романија 5.000, Чехословачка 3.000, Полска 2.500, Унгарија 2.800, Бугарија 2.500 и во Источна Германија 1.120 деца. Во тие земји, за потребите на 10.000 македонски деца биле отворени македонски училишта (со учебниции литература) и добивале пошироки знаења за македонската историја. Биле издавани и весници на македонски јазик. На костурски и лерински дијалект со кирилска азбука биле објавувани книги и романи. Како возрасни и образовани, поголемиот дел од нив се вратиле во СР Македонија. Со евакуација на децата КПГ сакала да создаде, да обезбеди и да воспита кадар за пролетерска револуција во Грција.
Во Македонија, каде децата бегалци се најмногубројни, функционира Здружение на децата бегалци, која досега организирала четири Светски средби на децата бегалци — во 1988 и 1998 во Скопје, во 2003 година во Лерин и од 18 до 21 јули 2008 година повторно во Скопје. Во јули 2018 се одржала петтата средба, а подоцна и понатамошни средби.
1 Познати деца бегалци
:''Погледнете ја главната категорија Деца бегалци''
2 Поврзано
* Бегалци од Грчката граѓанска војна
3 Наводи
* „Програма на втората светска средба на децата бегалци од Егејскиот дел на Македонија. 50 години Екзодус“, Скопје, 1998.
**
Лешница (Шар Планина)

Лешница — долина на Шар Планина. Се наоѓа во средишниот дел на Шар Планина во пределот на највисоките шарски врвови, помеѓу врвовите Среден Камен и Плат. На југозапад е оградена со највисокиот Титов Врв, додека на југоисток со вториот највисок врв Бакардан, на запад со Среден Камен и на исток со Плат, додека кон север е отворена и се спојува со долината на реката Пена, во нејзиното горно сливно и изворишно подрачје. Се дели на Долна Лешница на надморска височина од 1450 метри и Горна Лешница од 2221 метар надморска височина.
Се одликува со изразит алпски крајолик и карактер, со високи карпи, тревнати предели и густа зимзелена и букова шума, односно изобилува со иглолисна, букова и друга мешана шума, како и со богата ендемска флора и фауна која може да се најде само на ова место, особено до шумски плодови како боровинки, малини и разни видови билки и растенија. На карпестиот предел помеѓу Долна и Горна Лешница постои голем и повремен водопад, кој е особено силен во пролетниот и летниот период. До долината Лешница може да се стигне од Попова Шапка и тоа преку 2 правци: преку Јелак и врвот Плат или преку Церипашина, а исто така може да се пристапи по патеки кои водат од селото Бозовце.
Лешница е многу посетена од планинарите особено од алпинистите и од планинските трчачи кои на Лешница имаат организирано вертикална трка на 1 километар, односно 1000 метри висинска разлика. Над шумскиот предел на Лешница постојат неколку бачила, а низ самата долина протекува малата Лешничка Река, која е десна притока на Пена.
1 Галерија
Раул Кастро

Раул Модесто Кастро Руз (|Raúl Modesto Castro Ruz; 3 јуни 1931), бил претседател на Државниот совет и Советот на министери на Република Куба односно шеф на државата и шеф на владата. Помладиот брат на Фидел Кастро бил првиот секретар на Централниот Комитет на Комунистичката партија на Куба. Раул има четири деца
На  31 јули 2006 година ја презел должноста на Претседател на Државниот Совет. Тоа бил дел од трансферот на власта помеѓу него и Фидел Кастро, кое следувало поради болеста на неговиот постар брат. Според 94 член на Уставот на Куба , првиот Заменик-Претседателот на Советот на Државата ги презема претседателските овластувања, во случај на смрт или болест на претседателот.
Фидел Кастро на 18 февруари 2008 година најавил дека веќе нема да ги врши претседателски должности. На 23 февруари 2008 година Кубанскиот Парламент едногласно избрал Раул Кастро за нов претседател на Куба и командант на нејзините вооружени сили.
Неговата сопруга била Вилма Еспин.
Алпско скиjање на Зимските олимписки игри 2018

Алпска скијање на Зимските олимписки игри 2018 е закажано за периодот од 12 до 24 февруари во Јонхпхон алпскиот центар за слалом и велеслалом во рамките на Спортскиот комплекс Алпенсија, а брзите дисциплини се одржуваат во Чунбон алпскиот центар во Јужна Кореја.
Во јуни 2015 година, Меѓународниот Олимписки Комитет одобрил програма на комбиниран тимски настан во алпско скијање, кој за првпат имал единаесет дисциплини. Тоа е последниот настан на распоредот.
1 Распоред на натпреварување
Датум, Време, Настан
13 февруари, 11:30-13:00, Мажите во комбинација
15 февруари, 10:00-12:00, Жени велеслалом
11:00-13:10, Мажи спуст
16 февруари, 10:00-11:15, Жените слалом
11:00-13:10, Мажите супер-Г
17 февруари, 11:00-13:10, Жените супер-Г
18 февруари, 10:15-12:15, Мажи велеслалом
21 февруари, 11:00-13:10, Жени спуст
22 февруари, 10:15-11:30, Мажи слалом
23 февруари, 11:00-12:30, Жени во комбинација
24 февруари, 11:00-13:00, Тимски настан
2 Квалификации
Најмногу 320 квоти можат се натпреваруваат на игрите во оваа дисциплина. Максимално 22 спортисти може да бидат внесена од страна на Националниот Олимписки Комитет, со максимум од 14 мажи или 14 жени. Вкупно шеснаесет земји, исто така ќе се квалификуваат за инаугуративниот тимскиот настан. Постојат два типа квалификациски стандарди за игри: стандарден и Б стандард.
4Q240

4Q240 (или 4QCant<sup>a</sup>) се фрагменти кои содржат коментари на Песна над песните, на хебрејски јазик најден во пештера 4 крај Кумран. Овој свиток е дел од Свитоците на Мртвото Море. Фрагментот е датиран дека потекнува од времето на Иродската династија.
1 Поврзано
*Свитоци од Мртвото Море
*4Q106
*4Q107
*4Q108
*4QMMT
*6Q6
Индекс на телесна маса

Индекс на телесна маса (ИТМ) или показател на телесна маса (ПТМ) — вредност добиена од масата и висината на единката. ИТМ е дефинирана како однос помеѓу телесната маса и квадратот на телесната висина, и се изразува во единици на kg/m<sup>2</sup>.
ИТМ претставува обид да се квантифицира количеството на ткивна маса (мускули, маснотии и коски) кај единката. Притоа, во зависност од добиената вредност, ја категоризира во следниве категории: ''неисхранетост'', ''нормална тежина'', ''прекумерна тежина'' и ''гојазност''.
1 Категории
Вообичаено ИТМ се користи за проценка колку телесната маса на единката се оддалечува од она што е нормално за висината на една личност. Вишокот или недостатокот на телесна маса, може да се должи делумно на телесните масти (адипозно ткиво) иако и други фактори како што е мускулната маса може значително да влијаат на ИТМ.
+ ИТМ, основни категории
Категорија, ИТМ (kg/m<sup>2</sup>)
Неисхранетост (Тешка), < 16.0
Неисхранетост (Умерена), 16.0 – 16.9
Неисхранетост (Блага), 17.0 – 18.4
Нормална тежина, 18.5 – 24.9
Прекумерна тежина, 25.0 – 29.9
Гојазност (Класа I), 30.0 – 34.9
Гојазност (Класа II), 35.0 – 39.9
Гојазност (Класа III), ≥ 40.0
„Единство“ - Струмица

Единство — текстилна компанија за производство на облека од Струмица, Македонија.
1 Историјат
АД Конфекција и Трикотажа „Единство“ од Струмица била основана на 1 октомври 1966 година од страна на група граѓани и во почетокот работела под името Задруга за шивачки услуги и промет со готови текстилни производи. Во 1973 година задругата била конституирана како ОЗТ Единство. Во 1976 година претпријатието прераснало во Работна организација Конфекција и Трикотажа Единство Струмица. Истата година било отворено и плетачко одделение како проширување на дејноста на претпријатието. Исто така била воведена и работа по СИЦ – системот односно работа по домови.
Во 1985 година била изградена нова фабрика со вкупна покриена корисна површина од 6.000 метри квадратни. Во 1991 година претпријатието било регистрирано како Акционерско друштво во мешовита сопственост, а во 1996 година, по добивање на решението од Комисијата на Владата на Република Македонија, како Акционерско друштво во приватна сопственост. Во 2001 година, со измените на Законот за трговски друштва, претпријатието било пререгистрирано во Акционерско друштво Единство Струмица.
2 Производство
Денес АД Единство е компанија која настапува на домашниот и странскиот пазар за производство на наменски програм како униформи за полиција, војска, програм за железници, пошти, банки како и школски програм. Се произведуваат машки и женски панталони и сако, а како специјалност е изработка на производи од Горeтекс технологија.
3 Галерија
Србиница

Србиница ౼ река која се наоѓа западно од селата Подлес и Градско, а чие течение се протега на планината Клепа. Реката Србиница е една од реките што ја создаваат Крушевичка Река.
Тестаментот на Орфеј

Тестаментот на Орфеј (француски: ''Le testament d'Orphée, ou ne me demandez pas pourquoi!'') е француски филм од 1960 година, во режија на Жан Кокто, кој е автор и на сценариото. Главните улоги ги играат: Жан Кокто, Анри Кремје, Клодин Огер, Едуар Дермит, Лусиа Босе, Марија Касарес, Франсоаз Кристоф, Јул Бринер, Шарл Азнавур, Жан Мара, итн. Исто така, во филмот се појавуваат и: Брижит Бардо, Франсоаз Саган, Пабло Пикасо, Роже Вадим и други познати личности.
1 Синопсис
Поетот Кокто (го игра Кокто) е заробен низ просторот и времето. Тој доаѓа од 18 век во сегашноста и го посетува професорот Лангевин (го игра Кремје), кој пронашол куршуми што се движат со брзина поголема од брзината на светлината. Професорот го убива поетот и тој се враќа во сегашноста. Потоа, тој посетува група Цигани, а една жена од огнот ја спасува фотографијата на Сежест (го игра Дермит) - лик од филмот на Кокто. Кокто ја кине фотографијата и ја фрла во морето, но оттаму се појавува воскреснатиот Сежест, кој го води Кокто на судење, на кое поетот е осуден на живот. Потоа, Сежест го остава Кокто меѓу едни урнатини и таму божицата Атена го убива Кокто, но тој повторно станува и додека заминува здогледува ангел и Едип (го игра Мара).
400 удари

„400 удари“ (француски: ''Les quatre cents coups'') — француски филм од 1959 година, во режија на Франсоа Трифо, кој е автор и на сценариото, заедно со Марсел Муси. Главните улоги ги играат: Жан-Пјер Лео, Клер Морје, Албер Реми, Ги Декомбле, итн. Филмот добил седум награди и имал уште четири номинации. Меѓу нив, во 1959 година, филмот добил три награди на Канскиот филмски фестивал („Златна палма“, за најдобар режисер и наградата OCIC), додека следната година бил номиниран за „Оскар“ во категоријата за најдобро сценарио.
1 Синопсис
Антоан (го игра Лео) е дете на возраст од 14 години. Тој е лош ученик и повеќе сака да се забавува, токолку да ги исполнува ученичките и домашните обврски. Истовремено, неговите родители немаат топол и грижлив однос кон него. Еден ден, наместо да оди на училиште, тој шета низ градот при што ја здогледува својата мајка (ја игра Морје) како се бакнува со друг човек. Поради тоа, тој бега од дома, а неговиот најдобар другар му помага да преноќи во една печатница. Кога се враќа дома, родителите на Антоан се обидуваат да го поправат односот кон него и тој минува една забавна вечер со нив, но неговата среќа трае кратко, зашто потоа продолжуваат караниците меѓу татко му и мајка му. Оттука, Антоан бега од дома по вторпат и притоа ја краде машината за пишување од канцеларијата во која работи татко му. Бидејќи не може да ја продаде машината, тој се обидува да ја врати назад, но чуварот го открива и го пријавува кај татко му (го игра Реми). Тој го пријавува Антоан во полиција, а потоа родителите одлучуваат да го испратат детето во поправен дом. Еден ден, него го посетува мајка му, која му соопштува дека нема да го примат назад во домот и тогаш Антоан побегнува од домот.
Дрвна индустрија

Дрвната индустрија или индустрија на граѓа - обично приватно - економски сектор кој се занимава со шумарството, сечење на дрва и производство на шумски производи, дрвена граѓа односно дрво за градежништво, основна шума и дрвени производи (на пример, мебел) и секундарни производи како дрво целулоза за целулоза и хартиена индустрија. Некои од најголемите производители исто така се меѓу најголемите шумски сопственици.
Дрвната индустрија игра доминантна улога во денешната дрвна економија.
1 Разлика
Во потесна смисла на условите, шумите, шумарството и индустријата за дрво и дрвена граѓа укажуваат на различни сектори, во индустријализацијата, интернационализираниот свет, при што постои тенденција кон огромни интегрирани бизниси кои го опфаќаат целиот спектар од шумарство и шумарството во приватна основноа и средна шума или плантажа преку процесот на сеча во дрво преработката и трговија и транспортот (на пример сплаварење на дрва, шумска железница, влезна патека.
Преработката и производите се разликуваат особено во однос на разликата помеѓу меко дрво и тврдо дрво. Додека мекото дрво првенствено оди во производство на огревно гориво, целулоза и хартија, тврдото дрво главно се користи за изработка на мебел, подови и др. Двата вида можат да бидат од корист за градење на (станбени) (дрвени колиби, дрвени кабини, дрвена конструкција).
2 Галерија
ЦЕФТА

ЦЕФТА (англиски: Central European Free Trade Agreement (CEFTA)) е трговски договор помеѓу Албанија, Босна и Херцеговина, Македонија, Молдавија, Србија, УНМИК во име на Република Косово и Црна Гора.
Поранешни членови се Полска, Чешка, Словачка, Словенија, Унгарија и Хрватска кои станале чланки на Европската Унија.
ЦЕФТА ја основале Полска, Чехословачка и Унгарија на 21 декември 1992 во Краков. Подоцна членки станале Словенија (1996), Романија (1997), Бугарија (1998), Хрватска (2002) и Македонија (2006).
ЦЕФТА е договор кој денес ја дефинира единствената слободна трговска зона во југоисточна Европа, иако името на договорот го опишува договорот на земјите средна Европа.
1 Историја
1.1 Првобитен договор
Првобитниот договор го потпишале земјите од Вишеградската група, односно Полска, Унгарија и Чехословачка на 21 декември 1992 во Краков, во Полска. Договорот стапил на сила во јули 1994.
Словенија се приклучила во 1996, Романија 1997, Бугарија 1998, Хрватска 2003 и Македонија 2006.
1.2 Договор од 2006
Сите земји од оригиналниот договор, со исклучок на Македонија, влегоа во Европската Унија и со тоа ја напуштија ЦЕФТА. Поради тоа, беше одлучено Договорот да се прошири за да ги покрие и останатите балкански држави, кои веќе создале матрица на билатерални договори за слободна трговија во рамки на Пактот за стабилност во Југоисточна Европа.
На Самитот на премиерите на Југоисточна Европа, во Букурешт на 6 април 2006, ја усвоиле Декларацијата за проширување, која ќе ги опфати Албанија, Босна и Херцеговина, Молдавија, Србија, Црна Гора и УНМИК (во име на Косово).
Било разговарано за можното пристапување на Украина. Новиот Договор бил потпишан на 19 декември 2006 на Самитот на премиери од Југоисточна Европа во Букурешт. До ратификација дошло на 31 март 2007 и новиот договор стапил во сила на 1 мај 2007 година.
2 Сегашни и поранешни членки на ЦЕФТА
Држава, Пристапување, Заминување, -
1992, 2004
1992, 2004
(1993), 1992, 2004
(1993), 2004
1996, 2004
1997, 2007
1999, 2007
2003, 2013
2006, &mdash;
2007, &mdash;
2007, &mdash;
2007, &mdash;
2007, &mdash;
2007, &mdash;
2007, &mdash;
3 Галерија
4 Поврзано
* Список на економски интеграции
* Меркосур
4Q175

4Q175 (или 4QTest), познати и како Сведоштвата, е еден од Свитоците од Мртвото Море пронајден во пештерата 4 кај Кумран на западниот брег. На само една страница, 4Q175 е збирка на изреки навидум поврзани со месијанска фигура. Ракописот бил напишан со хасмонејско писмо од 1 век п.н.е., уредено од Џон Марко Алегро.
1 Содржина
Овој своиток е краток документ што содржи пет библиски изреки поставени во четири секции, а кои се однесуваат на активностите на Господ на крајот од времето. Само последната секција има објаснување. Првите три секции се однесуваат на идни благослови кои доаѓаат од три фигури, пророк налик на Мојсеј, месија и свештенички учител.
Првата секција содржи два текста од Второзаконие, и посочува на пророк налик на Мојсеј (Второзаконие 5:28-29; 18:18-19). Втората секција е извадок од пророштвото на Валаам што се однесува на месија, кој е налик на Давид (Броеви 24:15-17). Ова пророштво предвидува „Ѕвездад ќе излезе од Јаков, скиптер ќе произлезе од Израел; тој ќе го смачка храмот на Моав, и ќе ги уништи сите деца на Сет.“ Третата секција е благослов на Левитите, и на свештеникот месија кој ќе биде учител налик на Левиј (Второзаконие 33:8-11). Последната секција започнува со стих од Книга на Иисус Навин (6:26), а потоа следи цитат од Псалмите на „Книга на Иисус Навин“. Овие стихови покажуваат дека заедницата кај Кумран се интересирала за пророштвата од Танах.
2 Објаснување
Досега научниците не се обиделе сериозно да се занимаваат со трите фигури од 4Q175, но многумина сметаат дека се асоцијација за татко и двајца сина. Според стилот на писмото, свитокот е датиран од времето на [Хасмонеи|Хасмонејската династија.
Вир (река)

Вир — река во Нормандија, Франција, чиј тек долг 128 километри минува низ ''департманите'' Калвадос и Манш, минува низ градовите Вир, Сен-Ло и Изињи-сир-Мер, и на крајот се влева во Ламанш. Нејзини главни притоки се Ор, Ел и Сулевр.
Вливот на Вир е канализиран и го формира пристаништето Изињи-сир-Мер.
Се вели дека поетите од долината Вир (''Vau de Vire'') го вовеле водвиљот.
Места долж реката:
* Калвадос (14): Вир, Пон-Фарси, Изињи-сир-Мер
* Манш (50): Теси-сир-Вир, Троаго, Торињи-сир-Вир, Конде-сир-Вир, Сент-Сузан-сир-Вир, Сен-Ло, Рампан, Понт-Ебер, Ла Моф, Кавињи.
1 Хидрологија и квалитетот на водата
Општо земено, кафеавите води на Вир се умерено алкални, според тестирањето од Лумина Тех нивниот pH е 8,31. (Хоган, 2006) Водите на реката се релативно заматени, со мерење со диск Секи од 12 сантиметри.
2 Историско значење
На крајот на 10 век, териториите на Кралството Бретања биле проширени до Вир од нивниот крал Алан I.
Обучена да убива

Обучена да убива (англиски: ''Dressed to Kill'') е американски филм од 1980 година, во режија на Брајан де Палма, кој е автор и на сценариото. Главните улоги ги играат: Мајкл Кејн, Енџи Дикинсон, Ненси Алан и Фред Вебер. Филмот прикажува сложена приказна за сексуално незадоволна жена чии денови се исполнети со фантазирање, кое се претвора во мрачна стварност. Филмот е полн со шокови и напнатост, со раскошен дизајн и привлечна музика чиј автор е Пино Донаџи. Ова е еден од најголемите хитови на де Палма, како и еден од неговите најдобро режирани филмови.
1 Синопсис
Во мозаикот на едно злосторство се испреплетуваат една привлечна кол-герла, таинствен убиец облечен во темен мантил за дожд и со темни очила, како и психијатар кому една незадоволна жена му раскажувала за своиет фантазии. Меѓутоа, кол-герлата го видела убиецот и тоа го доведува во опасност нејзиниот живот...
Бела Река (Осогово)

Бела Река — река во источниот дел на Македонија, која заедно со Црна Река ја образува Оризарска Река.
1 Течение
Реката извира на јужната падина на планината Осогово, североисточно од градот Кочани. Нејзиното течение е во јужен правец и таа поминува покрај маала на селата Мишино, Небојани, Полаки и Костин Дол пред спојувањето со Црна Река кај селото Речани по што продолжува како Оризарска Река.
2 Хидрографија
Сливното подрачје на реката зафаќа површина од 42,2 км<sup>2</sup>.
3 Поврзано
* Осоговски Планини
* Црна Река (Осогово)
* Оризарска Река
Александар (филм од 2004)

Александар (англиски: ''Alexander'') — американски филм од 2004 година, во режија на Оливер Стоун, кој е автор и на сценариото, заедно со Кристофер Кајл и Лает Калогридис (според биографијата на Робин Лејн Фокс). Музиката за филмот е дело на Вангелис, а задолжен за фотографијата бил Родриго Прието. Главните улоги ги играат: Колин Фарел, Вал Килмер, Анџелина Џоли, Ентони Хопкинс, Кристијан Пламер, Џаред Лето, Брајан Блесид, Гари Стреч, Џон Каванах, Раз Деган итн.
1 Содржина
Генералот Птоломеј (го игра Хопкинс) на своите ученици им ја раскажува приказната за Александар Македонски, синот на македонскиот крал Филип II (го игра Килмер) и убавата епирска принцеза Олимпијада (ја игра Џоли). Во детството, Александар го учи славниот филозоф Аристотел (го игра Пламер), кој му ја всадува љубовта кон музиката и поезијата и му го развил чувството за чест и храброст. Подоцна, Александар (го игра Фарел) стекува интимен пријател и соборец — Хефаестион (го игра Лето), а по смртта на Филип II, на возраст од само 20 години, Александар ја презема власта во земјата. Со својата војска успева да задуши неколку буни, а откако ќе се ожени со привлечната Роксана (ја игра Росарио Досон), со 30.000 пешаци и 5.000 коњници, Александар оди во војна против моќната Персија. Подоцна, во филмот се прикажани освојувањата на Александар, како и неговата смрт...
Сјаен џин

Сјаен џин — вид ѕвезда од сјајносната класа II која во Јеркисовата класификација го зафаќа местото меѓу обичните џинови и суперџиновите, според изгледот на нејзиниот спектар.
1 Примери
Еве некои познати сјајни џинови:
* Епсилон Големо Куче (Адара) — синобел (тип B)
* Омикрон Скорпија — бел (тип A)
* Тета Скорпија (Саргас) — бел (тип F)
* Бета Змеј — жолт (тип G)
* Бета Јарец (Дабих) — портокалов (тип K)
* Алфа Херкул (Расалгети) — црвен (тип M)
* Гама Големо Куче (Мулифејн) — син (тип B)
2 Поврзано
* Црвен џин
Исмаил Лумановски

Исмаил Лумановски — македонски и американски кларинетист, познат виртоуз на грната.
1 Животопис
Лумановски е роден во Битола во Ат пазар маало на 19 август 1984 година во музичко семејство. Неговиот татко Ремзи е познат изведувач на народни песни од целиот Балкан. Почнал да свири кларинет уште на осумгодишна возраст. Уште со незавршено средно музичко училиште во Битола, Лумановски бил посочен како мошне талентиран и перспективен. Потоа со меѓународна стипендија заминува во Мичиген, САД, каде што не само што го завршува средното образование, туку како еден од подобрите ученици во класата на Панде Татарчевски е испратен на школување на познатиот Џулиард универзитет во Менхетен, Њујорк. Неговото дебитирање во САД бил настапот на Првиот кларинетски концерт на Вебер во Интерлохен, Мичиген во 2002 година. Тој има музичка диплома од престижниот Juilliard School of Music од Њујорк.
Тој е член на музичка група во класичен стил, а исто така и поширок музички репертоар.
Лумановски има настапувано во САД, Европа, Блискиот Исток и Кина. Има настапувано на многу сцени како Rathaus (Виена), Carnegie Hall (Њујорк), SummerStage (Њујорк), Salle Pleyel (Париз), Emirates Palace (Абу Даби) American University (Дубаи), Kartaj (Тунис), Kenedy Center (Вашингтон), Peter Jay Sharp Theatre (Њујорк), Avery Fisher (Њујорк), Beijing Concert Hall (Пекинг), Luzerner Saal (Луцерн) и Severance Hall (Кливленд).
Добитник е на многу награди како: 1<sup>во</sup> место на 23<sup>тиот</sup>, 24<sup>тиот</sup> и 25<sup>тиот</sup> натпревар по кларинет во Македонија, Натпреварот Juilliard Clarinet Concerto , Меѓународниот натпревар на млади артисти во Бугарија, Националниот фолк музички натпревар во Македонија и второ место во Натпреварот по кларинет Andreas Makris , во Колорадо. Освен тоа Лумановски ја има освоено двапати наградата “Fine Arts” на Академијата Interlochen Arts. Исто така има освоено прва награда на музичкиот натпревар Arriaga Chamber .
За неговите настапи имаат пишувано пофални зборови бројни музички критичари и угледни медиуми како New York Times. Дипломец е на престижната музичка акедемија Џулијард и претендира за магистратура и е добитник на стипендиите Satterhwaite Scholarship, Benjamin and Hadassah Michtom Scholarship и Martha Dwight Douglas Memorial Scholarship.
Лумановски на професионален план соработува со извонредни и талентирани музичари како: Marcel Khalife, Al Di Meola, Husnu Senlendirici, Ivo Papazov, Selim Selser, Vasilis Saleas, Selloane Nkhela, Zulfu Livaneli и Yeni Turku.
Лумановски исто така извонредно импровизира и изведува македонска, турска и ромска музика, а во поново време има одржано турнеи со реновираниот бенд New York Gypsy All-Stars и со нив има настапувано низ САД и Турција.
Делата на Лумановски исто така може да се слушнат на аудио записите со Liquid Clarinets, New York Gypsy All-Stars, Grneta Ensemble, Balkan Beat Box и Love is the way.
Често настапува и во Македонија.
Ахерон

Ахерон (|Αχέρων; |Lumi i Gliqisë - ''Гличка Река'') — река во областа Епир во северозападна Грција. Изворот е блиску до селото Селои, во југозападниот дел од Јанина. Се влева во Јонското Море блиску до Парга.
1 Митологија
Ахерон е „''река на болката''“ во подземниот свет Ад преку која Харон во својот чамец ги превезувал душите на умрените.
Ахерон бил исто така бог во старогрчката митологија, кој ја чувал реката Ахерон, река во подземниот свет Ад. Неговата доилка била аветот Мормолика.
2 За Ахерон
* Платон во своето дело ''Федон'' ја опишал Ахерон као втора најголема рекау на свиетот. По Платон најголема река е Океан. Тој тврдел дека реката Ахерон течела под земја и пустина, и тоа во спротивна насока од Океан.
* Данте во ''Божествената комедија'' во делот за ''Пеколот'', опишува дека Ахерон е река која е на граница помеѓу пеколот и предпеколот.
* Во шестата книга на Енеида, Вергилиј ја споменува реката Ахерон, заедно со описите на сите останати реки.
Поимот ''Ахерон'' често се користел како синоним за подземниот свет Ад.
Кисело млеко

Кисело млеко е прехранбен производ направен  со скиселување на млекото. Скиселувањето му дава на млекото поинаков вкус што се постигнува преку бактериска ферментација преку додавање на некоја киселина, како што е сок од лимон или оцет. Киселината предизвикува млекото да коагулира и да се згусне, со што се намалува  растот на штетни бактерии и се подобрува  рокот на траење на производот.
Традиционално, киселото  млеко едноставно било свежо млеко што било оставено да ферментира и да се скилсеи со тоа што ќе биде чувано на топло место во текот на еден ден, често во близина на шпоретот. Денес киселото млеко се разликува од млекото што се скиселило по природен пат.
Талија (муза)

Талија (грчки јазик Θάλεια, од грчкиθάλλεω - цвета) е една од деветте Музи, заштитничка на комедијата. Знаци на препознавање ѝ се смешна маска, венец од бршлен исто така и овчарски стап. Како и сите музи, ќерка е на Зевс и Мнемозина. Со Аполон како потомци ги имала Корибантите.
Во поново време Талија претставува и заштитничка на театарот.